Document ID: 32000R0606

Κανονισμός (ΕΚ) αριθ. 606/2000 του Συμβουλίου
της 13ης Μαρτίου 2000
σχετικά με την κατανομή των ποσοτήτων σιτηρών που καθορίζονται στη σύμβαση επισιτιστικής βοήθειας του 1995 (1.7.1998 έως 30.6.1999)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1292/96 του Συμβουλίου, της 27ης Ιουνίου 1996, σχετικά με την πολιτική και τη διαχείριση της επισιτιστικής βοήθειας και των ειδικών δράσεων στήριξης για την επισιτιστική ασφάλεια(1), και ιδίως το άρθρο 21,
την πρόταση της Επιτροπής(2),
τη γνώμη του Ευρωπαϊκού Κοινοβουλίου(3),
Εκτιμώντας τα ακόλουθα:
(1) Η σύμβαση επισιτιστικής βοήθειας του 1995 ("σύμβαση"), η οποία έχει συναφθεί για περίοδο τριών ετών, εφαρμόστηκε προσωρινά στην Κοινότητα από την 1η Ιουλίου 1995 και άρχισε να ισχύει στις 8 Ιουλίου 1996.
(2) Η σύμβαση ίσχυε μέχρι τις 30 Ιουνίου 1998, αλλά δυνάμει του άρθρου 22 παράγραφος 2 παρατάθηκε έως τις 30 Ιουνίου 1999.
(3) Σύμφωνα με το άρθρο 21 παράγραφος 1 του κανονισμού (ΕΚ) αριθ. 1292/96, το Συμβούλιο καθορίζει το μερίδιο που καταλογίζεται στην Κοινότητα από τη συνολική ποσότητα της βοήθειας σε σιτηρά την οποία πρέπει να παράσχουν η Κοινότητα και τα κράτη μέλη της σύμφωνα με τη σύμβαση. Συνεπώς, πρέπει να καθοριστεί η κατανομή για την περίοδο από 1ης Ιουλίου 1998 έως 30 Ιουνίου 1999.
(4) Σύμφωνα με το άρθρο 21 παράγραφος 2 του κανονισμού (ΕΚ) αριθ. 1292/96, η Επιτροπή αναλαμβάνει το συντονισμό της Κοινότητας και των κρατών μελών της όσον αφορά την παροχή της βοήθειας σε σιτηρά βάσει της σύμβασης και μεριμνά ούτως ώστε η συνολική συνεισφορά της Κοινότητας και των κρατών μελών της να καλύπτει τουλάχιστον τις συμβατικές ποσότητες,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Επί των 1755000 τόνων σιτηρών που συνιστούν την ελάχιστη ετήσια συνεισφορά την οποία οφείλουν να παρέχουν η Κοινότητα και τα κράτη μέλη της βάσει της σύμβασης επισιτιστικής βοήθειας του 1995, το μερίδιο της Κοινότητας ανέρχεται σε 1040800 τόνους για την περίοδο από 1ης Ιουλίου 1998 έως 30 Ιουνίου 1999.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Μαρτίου 2000.

Labels: 7
3
17
5